Diari Oficial de la Generalitat Valenciana


Sumari del DOGV 9547, del 06-03-2023 (2023/2270)

Extracte de la Resolució de 9 de febrer de 2023, de la rectora de la Universitat Jaume I, per la qual es fan públiques les bases de la convocatòria de beques per a realitzar estades temporals en altres centres d'investigació, per al personal docent i investigador de la universitat, Acció 2 del Programa de mobilitat del personal investigador, del Pla de promoció de la investigació de l'UJI per a l'any 2023, aprovades per acord del Consell de Govern, en la reunió número 1/2023 de 26 de gener.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9547

Data del DOGV
:   06-03-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/2270


Data del document
:   01-03-2023

Organisme emissor
:   Universitat Jaume I de Castelló

Tipus de document
:   Extracte

Descriptors 

:   * Universitat Jaume I
    * ajuda pública

Extracte de la Resolució de 9 de febrer de 2023, de la rectora de la Universitat Jaume I, per la qual es fan públiques les bases de la convocatòria de beques per a realitzar estades temporals en altres centres d'investigació, per al personal docent i investigador de la universitat, Acció 2 del Programa de mobilitat del personal investigador, del Pla de promoció de la investigació de l'UJI per a l'any 2023, aprovades per acord del Consell de Govern, en la reunió número 1/2023 de 26 de gener. [2023/2270]  
BDNS 679097.  
  
De conformitat amb el que es preveu en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions: http://www.pap.minhap.gob.es/bdnstrans/index.   
  
Primer. Persones beneficiàries  
Les persones sol·licitants han de ser personal docent i investigador, a temps complet, pertanyents exclusivament a les següents categories:  
  
a) Professorat ajudant.  
b) Personal investigador predoctoral en formació amb una ajuda del Pla de promoció de la investigació de l'UJI (Acció 3.1 del Pla de promoció de la investigació) que inicia l'estada en el segon o posteriors cursos de doctorat o en el Període d'Orientació Postdoctoral (POP).  
  
c) Personal investigador beneficiari d'un contracte de l'Acció 3.2 del Pla de promoció de la investigació de l'UJI.  
d) Professorat ajudant doctor.  
e) Addicionalment es permetrà, amb caràcter excepcional per a aquesta edició, la participació de personal que ha promocionat a una figura de professorat permanent o interí entre l'1 de gener de 2022 i el 16 de març de 2022 des d'una de les figures indicades en els paràgrafs c) i d).  
  
Segon. Finalitat  
Completar, ampliar i actualitzar la formació de personal investigador en formació o perfeccionament de la Universitat Jaume I que no disposa d'un programa específic d'ajudes per a estades en centres d'investigació, així com facilitar la realització de doctorats internacionals, per als quals s'exigeix un mínim de tres mesos d'estada en un centre d'investigació estranger. L'ajuda haurà de ser destinada a l'execució d'un pla de treball relacionat amb el projecte o línia d'investigació de la persona beneficiària en un centre d'investigació de reconegut prestigi.  
  
  
Tercer. Bases reguladores  
Accessibles en: http://www.uji.es/seu/info-adm/tao/.   
  
Quart. Import  
L'import global destinat a la concessió d'aquests premis és de 180.000 euros.  
  
Cinqué. Termini de presentació de sol·licituds  
El termini per a presentar les sol·licituds inicia el 20 de març de 2023 i conclou el 21 d'abril de 2023.  
  
Castelló de la Plana, 1 de març de 2023.- El vicerector d'Investigació, ( p. d. R 24.05.2022; DOGV 9349 27.05.2022): Jesús Lancis Sáez.